
KĖDAINIŲ RAJONO SAVIVALDYBĖS TARYBA

SPRENDIMAS
DĖL  KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO
TVARKOS APRAŠO PATVIRTINIMO 

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. rugsėjo 16 d. Nr. SP-220  
Kėdainiai

[bookmark: _Hlk208906614]Vadovaudamasi Lietuvos Respublikos vietos savivaldos įstatymo 6 straipsnio 3 punktu,     15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Kėdainių rajono savivaldybės taryba  nusprendžia:
1. Patvirtinti Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašą (pridedama).
2. Įgalioti Savivaldybės turto valdytojus priimti sprendimus dėl Savivaldybės trumpalaikio turto, valdomo patikėjimo teise, perdavimo iš vieno Savivaldybės turto patikėjimo teisės subjekto kitam ir pasirašyti perdavimo–priėmimo aktus Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos apraše nustatyta tvarka.
3. Pripažinti netekusiu galios Kėdainių rajono savivaldybės tarybos 2019 m. spalio 25 d. sprendimą Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ su visais pakeitimais ir papildymais.


Savivaldybės meras				                









 PATVIRTINTA
	Kėdainių rajono savivaldybės tarybos 
 2026 m.         d. sprendimu Nr. 

KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašas (toliau – Tvarkos aprašas) nustato Kėdainių rajono savivaldybės (toliau – Savivaldybės) turto valdymo, naudojimo ir disponavimo juo tvarką ir sąlygas, turto perdavimą Savivaldybės turto patikėjimo teisės subjektams, turto ataskaitos rengimo, turto registravimo, turto įkeitimo, turto pripažinimo nereikalingu arba netinkamu (negalimu) naudoti, jo panaudojimo, nurašymo ir perdavimo tvarką ir sąlygas.
2. Savivaldybės turtas turi būti valdomas, naudojamas ir juo disponuojama vadovaujantis visuomeninės naudos, efektyvumo, racionalumo ir viešosios teisės principais.
3. Šiame Tvarkos apraše vartojamos sąvokos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas) ir kituose šią sritį reglamentuojančiuose teisės aktuose.

II SKYRIUS
SAVIVALDYBĖS TURTO PERDAVIMAS VALDYTI, NAUDOTI IR DISPONUOTI JUO PATIKĖJIMO TEISE

4. Savivaldybės turto patikėjimo teisės subjektai įstatymų nustatyta tvarka įgiję turtą Savivaldybės nuosavybėn, jį valdo, naudoja ir disponuoja juo patikėjimo teise. Įgytas turtas nuosavybės teise priklauso Savivaldybei.
5. Savivaldybės turtas gali būti perduodamas patikėjimo teise šiems Savivaldybės turto patikėjimo teisės subjektams:
5.1. Savivaldybės biudžetinėms įstaigoms;
5.2. subjektams, kuriems teisė valdyti Savivaldybės turtą patikėjimo teise suteikta jų veiklą reglamentuojančiuose įstatymuose;
5.3. kitiems juridiniams asmenims pagal Savivaldybės turto patikėjimo sutartį Įstatymo 12 straipsnio 4 dalyje nustatytais atvejais.
6. Sprendimus dėl Savivaldybės turto perdavimo patikėjimo teise šiame Tvarkos apraše nustatyta tvarka ir  atvejais priima Kėdainių rajono savivaldybės taryba (toliau – Savivaldybės taryba) arba jos įgalioti Savivaldybės turto valdytojai.
7. Savivaldybės vykdomoji institucija atstovauja arba duoda įgaliojimus atstovauti Kėdainių rajono savivaldybei priimant sprendimus dėl Savivaldybei nuosavybės teise priklausančių gyvenamųjų ir negyvenamųjų patalpų administruojamuose daugiabučiuose namuose, namų bendrijose butų ir kitų patalpų savininkų susirinkimuose, bendrijos narių visuotiniuose susirinkimuose, jungtinės veiklos sutarties dalyvių susirinkimuose ar balsuojant raštu dėl daugiabučių gyvenamųjų namų bendrojo naudojimo objektų valdymo ir naudojimo, taip pat dėl naujų bendrojo naudojimo objektų sukūrimo ir disponavimo jais klausimų. Savivaldybės vykdomoji institucija atstovauja arba duoda įgaliojimus atstovauti Kėdainių rajono savivaldybei įmonėse, įstaigose, organizacijose dėl Savivaldybei nuosavybės teise priklausančių gyvenamųjų ir negyvenamųjų  patalpų valdymo ir naudojimo, disponavimo komunalinių paslaugų teikimo, draudiminių įvykių, statybos, remonto, rekonstravimo, naujų nekilnojamųjų daiktų registravimo ar duomenų patikslinimo valstybės įmonėje Registrų centre ir kitų su patalpų priežiūra susijusių klausimų. 
8. Patikėjimo teisė į perduodamą Savivaldybės turtą atsiranda nuo Savivaldybės turto perdavimo–priėmimo akto pasirašymo dienos arba nuo Savivaldybės turto patikėjimo sutarties sudarymo dienos, jeigu joje nustatyta, kad ši sutartis taip pat yra ir perdavimo–priėmimo aktas. Kai nėra asmens, valdančio Savivaldybės turtą patikėjimo teise, patikėjimo teisė į perduotą Savivaldybės turtą atsiranda nuo sprendimo dėl Savivaldybės turto perdavimo patikėjimo teise įsigaliojimo dienos.
9. Savivaldybės turtas negali būti perduodamas kitiems juridiniams ar fiziniams asmenims ar kitaip susiejamas su turtu jungtinės veiklos sutarties pagrindu.
10. Sprendimą dėl Savivaldybės turto perdavimo patikėjimo teise priima Savivaldybės taryba: 
10.1. dėl nekilnojamojo turto;
10.2. dėl ilgalaikio nematerialiojo ir materialiojo turto;
10.3. dėl Savivaldybės turto perdavimo šio Tvarkos aprašo 5.3 papunktyje nurodytiems juridiniams asmenims. 
11. Sprendimą dėl Savivaldybės trumpalaikio materialiojo turto, valdomo patikėjimo teise, perdavimo iš vieno Savivaldybės turto patikėjimo teisės subjekto kitam šio Tvarkos aprašo 5.1 ir 5.2 papunkčiuose nurodytam subjektui priima Savivaldybės turto valdytojai, patikėjimo teise valdantys perduodamą Savivaldybės turtą.
12. Perduodant turtą valdyti, naudoti ir disponuoti juo patikėjimo teise, turto perdavimo–priėmimo aktą parengia Savivaldybės turto valdytojas, jį pasirašo Savivaldybės tarybos įgaliotas asmuo. 

III SKYRIUS
SAVIVALDYBĖS TURTO APSKAITA, TURTO VALDYMO, NAUDOJIMO IR DISPONAVIMO JUO ATASKAITA IR TURTO REGISTRAVIMAS 

13. Savivaldybės turto apskaita tvarkoma įstatymų nustatyta tvarka.
14. Savivaldybei nuosavybės teise priklausančio turto valdymo, naudojimo ir disponavimo juo ataskaitą rengia Kėdainių rajono savivaldybės administracija (toliau – Savivaldybės administracija) Savivaldybės tarybos nustatyta tvarka. Ši ataskaita skelbiama Savivaldybės interneto svetainėje.
15. Už Savivaldybei nuosavybės teise priklausančio turto valdymo, naudojimo ir disponavimo juo ataskaitai parengti pateiktų duomenų teisingumą atsako Savivaldybės turto valdytojai. 
16. Savivaldybei nuosavybės teise priklausantis registruotinas turtas, daiktinės teisės į jį ir su šiuo turtu, daiktinėmis teisėmis į jį susiję juridiniai faktai registruojami registrų informacinėse sistemose. Savivaldybės nekilnojamojo turto registraciją Nekilnojamojo turto registre organizuoja Savivaldybės administracija, kilnojamojo registruotino turto – Savivaldybės turto patikėjimo teisės subjektai.
17. Duomenys apie Savivaldybės turto pirkimo–pardavimo, patikėjimo, panaudos ir nuomos sutartis skelbiami Savivaldybės interneto svetainėje ne vėliau kaip per 3 mėnesius nuo sutarties sudarymo dienos.

                                                  IV SKYRIUS
SAVIVALDYBĖS TURTO ĮKEITIMAS

18. Savivaldybei nuosavybės teise priklausantis ilgalaikis materialusis turtas gali būti įkeistas įstatymų nustatytais atvejais Savivaldybės tarybos sprendimu. Sprendimo projektus dėl Savivaldybės turto įkeitimo teikia vykdomoji institucija Kėdainių rajono savivaldybės tarybos veiklos reglamento nustatyta tvarka. 
19. Nematerialusis, finansinis ir trumpalaikis materialusis Savivaldybės turtas negali būti įkeistas.
20. Įstatymų nustatytais atvejais Savivaldybei nuosavybės teise priklausantis ilgalaikis materialusis turtas gali būti įkeičiamas:
20.1. Savivaldybei skolinantis pinigines lėšas investiciniams ir / ar kitiems projektams finansuoti, Savivaldybės turtas gali būti įkeičiamas Savivaldybės prievolių įvykdymui užtikrinti;
20.2. Savivaldybei įstatymų nustatyta tvarka suteikiant garantiją dėl Savivaldybės valdomos įmonės prisiimamų įsipareigojimų, Savivaldybės turtas gali būti įkeičiamas šių įsipareigojimų įvykdymui užtikrinti;
20.3. Savivaldybės turtas įkeičiamas 20.2 papunktyje nurodytu atveju, kai Savivaldybės valdoma įmonė vykdo investicinį projektą, įskaitant energijos vartojimo efektyvumo didinimo projektą, finansuojamą pagal Lietuvos Respublikos Vyriausybės patvirtintą programą Lietuvos Respublikos Vyriausybės nustatyta tvarka.
21. Savivaldybė, neviršydama Savivaldybės skolinimosi ir garantijų limitų bei turėdama teigiamą Savivaldybės kontrolieriaus išvadą, Savivaldybės tarybos sprendimu gali įkeisti turtą savo ar 20.2 punkte nurodytų subjektų prievolių įvykdymui užtikrinti.
22. 20.2 punkte nurodyti subjektai, teisės aktų nustatyta tvarka valdantys Savivaldybės turtą, norėdami jį įkeisti, Savivaldybės administracijai pateikia praėjusių metų ir praėjusio ketvirčio finansines ataskaitas ir prašymą leisti įkeisti valdomą Savivaldybės turtą.
23. Prašyme turi būti nurodyta:
23.1. informacija apie įkeičiamą turtą (pavadinimas, paskirtis, statybos ar įsigijimo metai, unikalus numeris, adresas, techniniai duomenys ir pan.);
23.2. turto įkeitimo tikslas;
23.3. investicinio projekto aprašymas, nurodant kuri Savivaldybės turto valdytojo įstatuose (nuostatuose) nurodyta veikla bus vystoma ir / ar plečiama;
23.4. pagrindimas, kad Savivaldybės turto valdytojas neturi kitų finansinių galimybių vykdyti suplanuotą investicinį projektą, kuriam yra pritarusi Savivaldybės taryba;
23.5. kredito grąžinimo terminas;
23.6. kita, Savivaldybės turto valdytojo nuomone, svarbi informacija.
24. Savivaldybės administracija, gavusi 23 punkte nurodytus dokumentus, parengia Savivaldybės tarybos sprendimo projektą dėl garantijų teikimo ir Savivaldybės turto įkeitimo. 
25. Savivaldybės tarybai pritarus sprendimo projektui, Savivaldybės turto valdytojas Lietuvos Respublikos viešųjų pirkimų įstatymo nustatyta tvarka pasirenka kredito įstaigą, pasirašo paskolos ir hipotekos (įkeitimo) sutartis. 
26. Visos išlaidos, susijusios su turto įkeitimu, finansuojamos iš Savivaldybės turto valdytojo lėšų.
27. Savivaldybės turto valdytojas privalo kas 3 mėnesius, terminą pradedant skaičiuoti nuo hipotekos lakšto (įkeitimo sutarties) pasirašymo, teikti Savivaldybės administracijai ataskaitą apie prievolės, kurios vykdymui užtikrinti įkeistas Savivaldybės turtas, vykdymo eigą. 

V SKYRIUS
SAVIVALDYBĖS TURTO PRIPAŽINIMAS NEREIKALINGU ARBA NETINKAMU (NEGALIMU) NAUDOTI, JO PANAUDOJIMAS, NURAŠYMAS IR PERDAVIMAS 

28. Savivaldybės nematerialusis, ilgalaikis materialusis ir trumpalaikis materialusis turtas pripažįstamas nereikalingu arba netinkamu (negalimu) naudoti, kai:
28.1. fiziškai nusidėvi;
28.2. funkciškai (technologiškai) nusidėvi;
28.3. Vyriausybės ar jos įgaliotos institucijos nustatyta tvarka pripažįstamas avariniu;
28.4. sugenda ar yra sugadinamas;
28.5. ekstremalių įvykių, avarijų metu yra sunaikinamas (sugadinamas) ir šis faktas yra įformintas;
28.6. negalima naudoti dėl trečiųjų asmenų veikos ir šis faktas yra įformintas. Pripažinto negalimu naudoti dėl trečiųjų asmenų veikos materialiojo turto vertė perkeliama į finansinį turtą (gautinas lėšas);
28.7. trukdo statyti naujus statinius arba rekonstruoti esamus statinius. Ši nuostata taikoma tik nekilnojamiesiems daiktams, išskyrus nekilnojamąsias kultūros vertybes, teisės aktų nustatyta tvarka suderinus naujos statybos ar rekonstravimo projektą;
28.8. nereikalingas Savivaldybės funkcijoms įgyvendinti ir / ar nelieka kur jį pritaikyti.
29. Nematerialusis, ilgalaikis materialusis ir trumpalaikis materialusis turtas, išskyrus turtą, nurodytą šio Tvarkos aprašo 30 punkte, gali būti pripažintas nereikalingu arba netinkamu (negalimu) naudoti, kai jį atnaujinti ekonomiškai netikslinga, išskyrus šio Tvarkos aprašo 28.8 papunktyje nustatytą atvejį. Laikoma, kad turtą atnaujinti ekonomiškai netikslinga, kai jo remonto (rekonstravimo) išlaidos lygios naujo tokios pačios paskirties ir tokio paties pajėgumo turto įsigijimo kainai ar ją viršija.
30. Nereikalingu arba netinkamu (negalimu) naudoti turtu negali būti pripažįstama žemė, miškai, vidaus vandenys ir kitas nesunaudojamas turtas.
31. Sprendimą dėl Savivaldybės turto pripažinimo nereikalingu arba netinkamu (negalimu) naudoti priima Savivaldybės turto valdytojas.
32. Šio Tvarkos aprašo 28 punkte nustatytais atvejais Savivaldybės turto valdytojas Savivaldybės administracijai pateikia turto apžiūros aktą (pažymą) ir įsakymą dėl turto pripažinimo nereikalingu arba netinkamu (negalimu) naudoti, kurių pagrindu, kai pagal šio Tvarkos aprašo 34 punktą sprendimą priima Savivaldybės taryba, rengiamas Savivaldybės tarybos sprendimo projektas dėl turto nurašymo.
33. Panaudoti pripažintą nereikalingu ar netinkamu (negalimu) naudoti Savivaldybės nematerialųjį, ilgalaikį materialųjį ir trumpalaikį materialųjį turtą  galima Įstatyme nurodytais būdais.
34. Sprendimą dėl Savivaldybės nematerialiojo ir ilgalaikio materialiojo turto nurašymo priima Savivaldybės taryba:
34.1. dėl nekilnojamojo turto ir kitų nekilnojamųjų daiktų;
34.2. dėl nematerialiojo ir ilgalaikio materialiojo turto – kilnojamųjų daiktų, kurio vieneto likutinė vertė, neatsižvelgiant į finansinėje apskaitoje pripažintą nuvertėjimą, yra 50 000 Eur ir didesnė.
35. Savivaldybės turto valdytojai sprendimus dėl jų patikėjimo teise valdomo Savivaldybės turto nurašymo, išskyrus šio Tvarkos aprašo 34 punkte nurodytus atvejus, priima Lietuvos Respublikos Vyriausybės nustatyta tvarka, gavę institucijos, kuriai teisės aktais pavesta įgyvendinti Savivaldybės, kaip juridinio asmens savininkės arba dalyvės, teises ir pareigas, rašytinį sutikimą. Šio sutikimo nereikia, kai priimamas sprendimas dėl Įstatymo 27 straipsnio 2 dalyje nurodyto turto nurašymo.
36. Nereikalingas arba netinkamas (negalimas) naudoti Savivaldybės turtas iš vieno Savivaldybės turto patikėjimo teisės subjekto kitam perduodamas šio Tvarkos aprašo 10 ir 11 punktuose nurodytų subjektų sprendimais.
____________________________________________














Kėdainių rajono savivaldybės tarybai

AIŠKINAMASIS RAŠTAS
DĖL  KĖDAINIŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO
TVARKOS APRAŠO PATVIRTINIMO 

2026 m. rugsėjo 11 d.
Kėdainiai

         Parengto sprendimo projekto tikslai:
         Patvirtinti Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašą (toliau – Tvarkos aprašas).
Sprendimo projekto esmė, rengimo priežastys ir motyvai:
Įgyvendinant 2025 m. lapkričio 13 d. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo Nr. VIII-729 pakeitimo įstatymo Nr. XV-527 nuostatas, savivaldybių taryboms pavesta priimti šio įstatymo įgyvendinamuosius teisės aktus, todėl parengtas Tvarkos aprašas, reglamentuojantis Savivaldybės turto valdymą, naudojimą ir disponavimą juo.
Rengiant Tvarkos aprašą taip pat buvo atsižvelgta į pasikeitusias Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašo patvirtinimo“  patvirtinto Valstybės ir savivaldybių turto pripažinimo nereikalingu arba netinkamu (negalimu) naudoti ir jo nurašymo tvarkos aprašo nuostatas, reglamentuojančias Savivaldybės turto nurašymą.
Lėšų poreikis (jeigu sprendimui įgyvendinti reikalingos lėšos):
Nėra.
Laukiami rezultatai:
Savivaldybės turto valdymas, naudojimas ir disponavimas juo vadovaujantis pasikeitusiais teisės aktais.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Turto valdymo skyriaus vedėja	                                                   Audronė Naujalienė 

